DE ANIMAL. HIST. II. 2 . 4y 
quae animal pariunt, pilosae paene omnes: non, 
qualis homo. Is, excepto capite, quod omnium 
animalium pilosissimum habet, rarum et breuem 
edit pilum. Quae aliorum pilosorum animalium 2 
in caelum spectant partes, (pronae) eae hirtiores 
sunt: contra quae in terram, (supinae,) aut omnino 
glabrae, aut minus villosae. Homo autem e con-? 
trario. Ac palpebras homo in vtraque gena habet; 
tum et in alis et in pube pilos. Ceterae animantes 
neque in his locis neque in gena inferiore ·, sed sub 
ipsam genam et paucos et paucae. Quadrupedum 5 
quae pilo integuntur, aut corpus hirtum est totum; 
qualis sus, vrsus, canis: aut colli partes omnes 
aeque hirtiores, sicuti quae iubatae sunt, quomodo 
leo: aut colli superior tantum pars, quae a capite 
ad armos pertinet. Quo in genere capronata sunt, 
velut equus et mulus, et ex feris cornutis bonassus. 
Habet item equiceruus in summis armis iubam, et 
ea fera, quae pardium appellatur: ac praeterea a 
capite ad armos tenuem vtrumque. Ad haec pecu¬ 
liaris equiceruo pendet ad guttur barba. Virum- 4 
que animal, bonassus et equiceruus, cornigerum 
et bisulcum*, nisi quod equicerua cornibus caret. 
Magnitudo ei cerui: nascuntur in Arachotis, sicut 
et feri boues; qui a cicuribus eo differunt modo, 
quo ab apris sues. Niger eis color, robur validum: 
